als_Latn dik_Latn sag_Latn
Besnik Hasi, trajneri i Anderlehtit është një nga personat që shkon më i qetë se kurrë në ndeshjen e fundit në grup në Champions përballë Dortmundit. Kampionët e Belgjikës e kanë arritur objektivin e tyre duke mbetur në Evropë, pasi kanë siguruar vendin e tretë që i mbanë në Ligën e Evropës. Megjithatë Hasi është treguar mjaft i ashpër me ekipin pas humbjes së fundit në kampionat kundër Muskronit 4-2. Pa menduar shumë për Champions dhe Dortmundin, trajneri shqiptar i Anderlehtit ka kërkuar nga klubi i tij të ndërhyjë fuqishëm në merkato në janar për të përforcuar ekipin. “Sigurisht që do ta nderojmë ndeshjen e fundit në grup në Champions. Në Dortmund nuk jemi për shëtitje, por do të luajmë fort siç kemi bërë në çdo ndeshje deri më tani. Gjithsesi për ne ka rëndësi dhe kampionati vendas, ndaj dua përforcime”, ka thënë Hasi.
Hasi e ka mendjen te merkatoja0
Share.
als_Latn als_Latn eng_Latn